లాహోర్ : పాక్ దన్ను చూసుకుని రెచ్చిపోతున్న లష్కరో తోయిబా వ్యవస్థాపకుడు, ముంబై పేలుళ్ల ప్రధాన సూత్రధారి  హఫీజ్ సయీద్ మరోసారి భారత్పై విషం చిమ్మాడు. కశ్మీర్లోని అక్నూర్, ఉరి దాడులతో పాకిస్తానీ ముజాహిదీన్ కమాండర్లు భారత్కు ధీటైన జవాబిచ్చారంటూ శుక్రవారం ప్రకటించిన సయూద్ ... తాజాగా సింధూ జలాల ఒప్పందంపైనా భారత్కు తీవ్ర హెచ్చరికలు చేశారు. లాహోర్కి 130 కిలోమీటర్ల దూరంలో ఫైసలాబాద్లో జరిగిన కశ్మీరీ కాన్ఫరెన్స్ ర్యాలీలో సయూద్ ప్రసంగిస్తూ సింధూ జలాల ఒప్పందాన్ని ప్రస్తావించారు. పాకిస్తాన్కు నదీ జలాలను భారత్ నిలిపివేస్తే నదుల్లో రక్తం పారుతుందంటూ హెచ్చరించారు. పాక్ ప్రేరేపిత ఉగ్రవాదులు ఉరి సైనికశిబిరంపై దాడులు జరిపిన అనంతరం సింధూ జలాల ఒప్పందంపై పున:పరిశీలన జరపాలని భారత్ నిర్ణయించింది. సట్లెజ్, బియాస్, రావి నదీ జలాలు చట్టబద్ధంగా భారత్కే చెందినవని, వ్యర్థ జలాలను పాకిస్తాన్కు వదలకుండా నిలిపివేస్తామని ప్రధాని నరేంద్ర మోదీ గత ఏడాది నవంబర్ 25న పేర్కొన్నారు. అయితే ఈ ఒప్పందం ఏకపక్షంగా భారత్ రద్దు చేయడం కుదరదని పాక్ వాదిస్తోంది.
lahor : pak dannu chusukuni rechipotunna lashkaro toiba vyavasthaapakudu, mumbai paelulla pradhaana suutradhaari  hafise sayeed marosari bhaaratpai visham chimmadu. kashmeerloni aknoor, uri daadulatoe paakistaanii mujahidin kamanderlu bhaaratku dheetaina javaabichaarantuu sukravaaram prakatinchina sayud ... taajaagaa sindhuu jalaala oppandampainaa bhaaratku teevra heccharikalu chesaru. lahorki 130 kilometerla dooramlo faisalabadlo jarigina kashmiri conferens rallilo sayud prasangistuu sindhuu jalaala oppandaanni prastaavinchaaru. paakistaanku nadee jalaalanu bharat nilipiveste nadullo raktam paarutundantuu heccharinchaaru. pak prerepita ugravaadulu uri sainikasibirampai daadulu jaripina anantaram sindhuu jalaala oppandampai puna:pariseelana jarapalani bharat nirnayinchindi. sutlez, bias, ravi nadee jalaalu chattabaddhamgaa bharatke chendinavani, vyartha jalaalanu paakistaanku vadalakunda nilipivestaamani pradhaani narendra modii gatha edaadi navambar 25na perkonnaru. ayithe ee oppandam ekapakshamgaa bharat raddu cheyadam kudaradani pak vaadistondi.